Period: Old Babylonian
Genre: Literary
Transliteration:
<SURFACE>
ur-saŋ uru₂-bad₃-da iti₇-gin₇ e₃-a
ur-saŋ {d}šul-pa-e₃ iri-bad₃-da iti₇-gin₇ e₃-a
alim-ma mu tuku {d}šul-pa-e₃ uru₂-bad₃-da iti₇-gin₇ e₃-a
lugal me gal-gal diŋir pa e₃-a
{d}šul-pa-e₃ me gal-gal diŋir pa e₃-a
nir-ŋal₂ me₃-a u₂-šim kalam-ma sud-sud
en a₂ mah il₂-il₂-i ŋiš gaz gu₂-erim₂ ra
mu-us₂-a gu₂-tuku a-a {d}en-lil₂-la₂
šul zid {d}en-lil₂-la₂ mu mah-zu mu-un-pad₃
nir-ŋal₂ {ŋiš}tukul-a lipiš me₃-a
lu₂ ki-bal-a-ke₄ nir-ŋal₂ ki-bal-a
lugal-ŋu₁₀ za-e dim₃-me-er mah-me-en
za-e dim₃-me-er mah-me-en dam-zu ga-ša-an mah-me-en
{d}nin-hur-saŋ-ŋa₂-ke₄ ki aŋ₂-ŋa₂-ni za-e-me-en
ur-saŋ ni₂ gal diŋir-re-e-ne-me-en
ur-saŋ {d}šul-pa-e₃-a an ki-a nir-ŋal₂
...ŋu₁₀ mu-zu kur-kur-ra zid-de₃-eš he₂-pad₃-de₃
lugal-ŋu₁₀ nam-mah-zu kur-kur-ra zid-de₃-eš he₂-pad₃-de₃
...mah-a a-ŋi₆ zig₃-ga u₁₈-lu lu₂-ra te-a
...mušen ni₂ te-a-gin₇ šudu₃-da mu-ši-ib-ra-an
...zig₃-ga ni₂ ri-a šu nu-ra-ab-la₂-e
ni₂ gur₃-ru su zig₃ gur₃-ru ni₂ gal mu-da-ri
...lu₂-ra te-a-me-en
...mah lu₂-še₃ ur₃-ur₃-ra-me-en
...lu₂-še₃ bar-bar-ra-me-en
...kur-ra gana₂ gid₂-gid₂
...šu bar-ra gaba-šu-ŋar nu-tuku
...ud kur-ra e₃-a
...ud dug₄-ga du₇-du₇
...UN <unk> a-gin₇ nim ŋir₂-ŋir₂-re
<unk>{mušen}a zi ir lu₂-ra šub-bu
nam-tar šu nu-tuku ŋiri₃ nu-tuku lu₂ ŋi₆-a tum₂-mu
nam-tar-e-gin₇ ŋi₆-a du-du <unk> <unk> gin₇ dim₂-e
pu₂-kiri₆ mu₂-sar ŋiš-gi sig₇-ga
niŋ₂-ur₂-limmu₂ an-edin daŋal-la
maš₂-anše niŋ₂-zi-ŋal₂ edin-na
ur-saŋ {d}šul-pa-e₃ za-e lugal-bi-me-en
an lugal diŋir-re-e-ne-ke₄ šu-za im-ma-an-šum₂
...im-ma-an-šum₂ za-e lugal-bi-me-en
ur-saŋ {d}šul-pa-e₃-a šu-zu la-ba-ra-e₃
u₂ tuku u₂-na ba-ni-in-gu₇
a tuku a-na ba-ni-in-naŋ
mu diŋir-ra-na...
mu diŋir-ra-ni dili-a-bi ka-ga₁₄ mi-ni...
šu...diŋir-ra...
šu la-ba-an...a <unk> la-ba-ab...
...<unk>...ba-an-tum₂-mu
...ma-ra-an-šum₂-mu
gu-za-la₂ an {d}en-lil₂-la₂-me-en
maškim sumur diŋir-re-e-ne-me-en
en {ŋiš}banšur-ra {d}en-lil₂-la₂-me-en
lu₂-bi niŋ₂ ŋar-ra-zu la-ba-an-gid₂-de₃-en
...<unk> a mu-ra-an <unk>
...nim-ma mu-ra-ab-si-a
...an-ta u₃-mu...ŋal₂
...dugud-da tug₂-gin₇ ši-mi-dul
...zu mi-ni-ib-dug₄-ga-ta
...saŋ ŋa₂-ŋa₂ a-ra-zu ma-ra-ab-be₂
...šag₄-ne-ša₄ <unk> ni um-ma-ra-an-pad₃
...ma₂-gin₇ a-ŋi₆-a-ta im-ma-ra-an-ad <unk>
...ma im-ma-ra-an-zi-zi
...ba-an-dadag-ge-en
...niŋ₂-su-ub im-ma-ak-en
...diŋir-ra-na-še₃ im-ši-in-gi₄-gi₄
...mu-un-zalag gu₂ mu-un-zig₃
...kalam-ma dalla mu-ni-in-e₃
...ba mu-un-zu-a-e
...<unk> mu-un-e-du₃
...inim-ma-bi ma-ra-an-ŋa₂-ŋa₂
...dug₄-ga ma-ra-an-de₂-e
...la ma-ra-an-ŋa₂-ŋa₂
...ki aŋ₂-zu za-e ma-ra-an-du₈-e
...di₄-di₄-la₂-zu-ne za-e ma-ra-an-ŋa₂-ŋa₂
...di₄-di₄-la₂-zu-ne za-e ma-ra-an-du₈-e
...za gal-gal-la-zu-ne za-e ma-ra-an-du₈-e
...am₃ sur-ra-zu
...za-e ma-ra-an-de₂-e
...<unk> ud <unk> kam
...ra-zu saŋ im...
...šir₃-ra-a mu...
...en₃-du-a...
...me ze₂-eb-a-bi <unk>...
lugal šag₄-la₂ sug₄ kur-kur-ra-me-en...
...sug₄ igi du₈-a ŋal₂ <unk>...
...<unk> tur₃-ra...
...
...<unk>
...
...šag₄-ne-za-ra
...<unk> <unk>
...kug-ra ma-ra-keše₂
...<unk> u₃-sa₂ tud-da a-su-ra-ba
...su-ul-pa₃-e-a-gin₇ <unk> en-da-hu-la
...tud-de₃ lu₂-gal-ŋu₁₀ mu-zu he-pad₃-de

Cuneiform:
<SURFACE>
𒌨𒊕𒍍𒂦𒁕𒌗𒀭𒋀𒆠𒁶𒌓𒁺𒀀
𒌨𒊕𒀭𒂄𒉺𒌓𒁺𒌷𒂦𒁕𒌗𒀭𒋀𒆠𒁶𒌓𒁺𒀀
𒄋𒈠𒈬𒌇𒀭𒂄𒉺𒌓𒁺𒍍𒂦𒁕𒌗𒀭𒋀𒆠𒁶𒌓𒁺𒀀
𒈗𒈨𒃲𒃲𒀭𒉺𒌓𒁺𒀀
𒀭𒂄𒉺𒌓𒁺𒈨𒃲𒃲𒀭𒉺𒌓𒁺𒀀
𒉪𒅅𒀞𒀀𒌑𒋆𒌧𒈠𒋤𒋤
𒂗𒀉𒈤𒅍𒅍𒄿𒄑𒄤𒄘𒉈𒊒𒊏
𒈬𒍑𒀀𒄘𒌇𒀀𒀀𒀭𒂗𒆤𒇲
𒂄𒍣𒀭𒂗𒆤𒇲𒈬𒈤𒍪𒈬𒌧𒅆𒊒
𒉪𒅅𒄑𒆪𒀀𒀚𒀞𒀀
𒇽𒆠𒁄𒀀𒆤𒉪𒅅𒆠𒁄𒀀
𒈗𒈬𒍝𒂊𒈕𒈨𒅕𒈤𒈨𒂗
𒍝𒂊𒈕𒈨𒅕𒈤𒈨𒂗𒁮𒍪𒂵𒊭𒀭𒈤𒈨𒂗
𒀭𒎏𒄯𒊕𒂷𒆤𒆠𒉘𒂷𒉌𒍝𒂊𒈨𒂗
𒌨𒊕𒉎𒃲𒀭𒊑𒂊𒉈𒈨𒂗
𒌨𒊕𒀭𒂄𒉺𒌓𒁺𒀀𒀭𒆠𒀀𒉪𒅅
...𒈬𒈬𒍪𒆳𒆳𒊏𒍣𒉈𒌍𒃶𒅆𒊒𒉈
𒈗𒈬𒉆𒈤𒍪𒆳𒆳𒊏𒍣𒉈𒌍𒃶𒅆𒊒𒉈
...𒈤𒀀𒀀𒈪𒍣𒂵𒍇𒇻𒇽𒊏𒋼𒀀
...𒄷𒉎𒋼𒀀𒁶𒆃𒁕𒈬𒅆𒅁𒊏𒀭
...𒍣𒂵𒉎𒊑𒀀𒋗𒉡𒊏𒀊𒇲𒂊
𒉎𒅍𒊒𒋢𒍣𒅍𒊒𒉎𒃲𒈬𒁕𒊑
...𒇽𒊏𒋼𒀀𒈨𒂗
...𒈤𒇽𒂠𒃡𒃡𒊏𒈨𒂗
...𒇽𒂠𒁇𒁇𒊏𒈨𒂗
...𒆳𒊏𒃷𒁍𒁍
...𒋗𒁇𒊏𒃮𒋗𒃻𒉡𒌇
...𒌓𒆳𒊏𒌓𒁺𒀀
...𒌓𒅗𒂵𒌌𒌌
...𒌧<unk>𒀀𒁶𒉏𒄈𒄈𒊑
<unk>𒄷𒀀𒍣𒅕𒇽𒊏𒊒𒁍
𒉆𒋻𒋗𒉡𒌇𒄊𒉡𒌇𒇽𒈪𒀀𒁺𒈬
𒉆𒋻𒂊𒁶𒈪𒀀𒁺𒁺<unk><unk>𒁶𒁶𒂊
𒇥𒊬𒊬𒊬𒄑𒄀𒅊𒂵
𒃻𒌫𒇹𒀭𒂔𒂼𒆷
𒈧𒀲𒃻𒍣𒅅𒂔𒈾
𒌨𒊕𒀭𒂄𒉺𒌓𒁺𒍝𒂊𒈗𒁉𒈨𒂗
𒀭𒈗𒀭𒊑𒂊𒉈𒆤𒋗𒍝𒅎𒈠𒀭𒋧
...𒅎𒈠𒀭𒋧𒍝𒂊𒈗𒁉𒈨𒂗
𒌨𒊕𒀭𒂄𒉺𒌓𒁺𒀀𒋗𒍪𒆷𒁀𒊏𒌓𒁺
𒌑𒌇𒌑𒈾𒁀𒉌𒅔𒅥
𒀀𒌇𒀀𒈾𒁀𒉌𒅔𒅘
𒈬𒀭𒊏𒈾...
𒈬𒀭𒊏𒉌𒀸𒀀𒁉𒅗𒅗𒈪𒉌...
𒋗...𒀭𒊏...
𒋗𒆷𒁀𒀭...𒀀<unk>𒆷𒁀𒀊...
...<unk>...𒁀𒀭𒁺𒈬
...𒈠𒊏𒀭𒋧𒈬
𒄖𒍝𒇲𒀭𒀭𒂗𒆤𒇲𒈨𒂗
𒉺𒁽𒊨𒀭𒊑𒂊𒉈𒈨𒂗
𒂗𒄑𒍎𒊏𒀭𒂗𒆤𒇲𒈨𒂗
𒇽𒁉𒃻𒃻𒊏𒍪𒆷𒁀𒀭𒁍𒉈𒂗
...<unk>𒀀𒈬𒊏𒀭<unk>
...𒉏𒈠𒈬𒊏𒀊𒋛𒀀
...𒀭𒋫𒅇𒈬...𒅅
...𒂂𒁕𒌆𒁶𒅆𒈪𒌋𒌆
...𒍪𒈪𒉌𒅁𒅗𒂵𒋫
...𒊕𒂷𒂷𒀀𒊏𒍪𒈠𒊏𒀊𒁉
...𒊮𒉈𒁺<unk>𒉌𒌝𒈠𒊏𒀭𒅆𒊒
...𒈣𒁶𒀀𒈪𒀀𒋫𒅎𒈠𒊏𒀭𒀜<unk>
...𒈠𒅎𒈠𒊏𒀭𒍣𒍣
...𒁀𒀭𒌓𒌓𒄀𒂗
...𒃻𒋢𒌒𒅎𒈠𒀝𒂗
...𒀭𒊏𒈾𒂠𒅎𒅆𒅔𒄄𒄄
...𒈬𒌧𒌓𒄘𒈬𒌧𒍣
...𒌧𒈠𒈦𒄘𒃼𒈬𒉌𒅔𒌓𒁺
...𒁀𒈬𒌧𒍪𒀀𒂊
...<unk>𒈬𒌧𒂊𒆕
...𒅗𒈠𒁉𒈠𒊏𒀭𒂷𒂷
...𒅗𒂵𒈠𒊏𒀭𒌤𒂊
...𒆷𒈠𒊏𒀭𒂷𒂷
...𒆠𒉘𒍪𒍝𒂊𒈠𒊏𒀭𒂃𒂊
...𒌉𒌉𒇲𒍪𒉈𒍝𒂊𒈠𒊏𒀭𒂷𒂷
...𒌉𒌉𒇲𒍪𒉈𒍝𒂊𒈠𒊏𒀭𒂃𒂊
...𒍝𒃲𒃲𒆷𒍪𒉈𒍝𒂊𒈠𒊏𒀭𒂃𒂊
...𒀀𒀭𒋩𒊏𒍪
...𒍝𒂊𒈠𒊏𒀭𒌤𒂊
...<unk>𒌓<unk>𒄰
...𒊏𒍪𒊕𒅎...
...𒂡𒊏𒀀𒈬...
...𒇷𒁺𒀀...
...𒈨𒍢𒅁𒀀𒁉<unk>...
𒈗𒊮𒇲𒋤𒆳𒆳𒊏𒈨𒂗...
...𒋤𒅆𒂃𒀀𒅅<unk>...
...<unk>𒉣𒇬𒊏...
...
...<unk>
...
...𒊮𒉈𒍝𒊏
...<unk><unk>
...𒆬𒊏𒈠𒊏𒆟
...<unk>𒅇𒁲𒌅𒁕𒀀𒋢𒊏𒁀
...𒋢𒌌𒅆𒊒𒂊𒀀𒁶<unk>𒂗𒁕𒄷𒆷
...𒌅𒉈𒇽𒃲𒈬𒈬𒍪𒄭𒅆𒊒𒁲